Erik Ninn-Hansen

Erik Ninn-Hansen (12. huhtikuuta 1922 Skørpinge – 20. syyskuuta 2014) oli tanskalainen juristi ja konservatiivisen kansanpuolueen poliitikko. Hän istui kansankäräjillä vuosina 1953–1994 sekä toimi Tanskan puolustusministerinä 1968–1971, valtiovarainministerinä 1971 ja oikeusministerinä 1982–1989. Tammikuusta lokakuuhun 1989 hän oli kansankäräjien puhemies.

Tamil-kohu
Toimiessaan oikeusministerinä vuonna 1987 Ninn-Hansen pyrki estämään srilankalaisten pakolaisten perheenyhdistämisiä. Asiasta ja sen tutkinnasta noussut kohu (nk. Tamilsagen) pakotti Poul Schlüterin hallituksen eroamaan vuonna 1993. Ninn-Hansen tuomittiin vuonna 1995 valtakunnanoikeudessa neljän kuukauden ehdolliseen vankeuteen. Hän valitti tuomiosta Euroopan ihmisoikeustuomioistuimeen, mutta se hylkäsi hänen valituksensa.

Lähteet

Aiheesta muualla
 Erik Ninn-Hansen Tanskan kansankäräjien verkkosivuilla 

Tanskan oikeusministerit
Tanskan valtiovarainministerit
Tanskan puolustusministerit
Kansankäräjien puhemiehet
Tanskalaisten poliittisten nuorisojärjestöjen puheenjohtajat
Tanskalaiset juristit
Vuonna 1922 syntyneet
Vuonna 2014 kuolleet